Roberto Luongo

Roberto Luongo (* 4. apríl 1979, Montreal, Quebec, Kanada) je bývalý kanadský hokejový brankár, ktorý odohral 19 sezón v NHL.

Klubový hokej 
V NHL sa objavil prvýkrát v sezóne 1999/2000 v drese New York Islanders. Od nasledujúcej sezóny chytal s číslom 1 za klub Florida Panthers. Na sezónu 2005/2006 mal s Floridou uzavretú zmluvu na 3,2 mil. dolárov ročne. Od sezóny 2006/2007 do 2013/2014 chytal za Vancouver Canucks. V tíme Florida Panthers pôsobil od roku 2014 do roku 2019, kedy ukončil profesionálnu hokejovú kariéru.

Držiteľ ceny Jennings Trophy za najnižší priemer inkasovaných gólov v sezóne 2010/2011 spolu s Corym Schneiderom.

Päťnásobný účastník All-Stare Game NHL.

Dvojnásobný víťaz QMJHL s tímom Val-d´Or Fureous.

Je prvým hráčom v histórii Floridy Panthers, ktorého číslo (#1) bolo vyradené.

Reprezentácia 
Reprezentoval Kanadu na majstrovstvách sveta v rokoch 2001, 2003, 2004 a 2005, získal tak dve zlaté a jednu striebornú medailu. 

V drese Kanady sa predstavil aj na Svetovom pohári v roku 2004  (kde priviedol Kanadu k víťazstvu) a na Olympijských hrách v rokoch 2006, 2010 a 2014.

Striebornú medailu získal aj na Majstrovstvách sveta juniorov do 20 rokov (kde bol vyhlásený za najlepšieho brankára turnaja).

Externé odkazy 
 

Kanadskí hokejoví brankári
Kanadskí olympijskí víťazi
Olympijskí víťazi v ľadovom hokeji
Brankári v NHL
Hokejisti draftovaní klubom New York Islanders
Účastníci MS v hokeji 2001
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Majstri sveta v ľadovom hokeji
Kanadské osobnosti talianskeho pôvodu
Osobnosti z Montrealu
Brankári Vancouver Cancuks
Brankári Florida Panthers
Brankári New York Islanders